מערך דיור קשר הפרחים - כרמיאל
מערך דיור "הפרחים" הינו מסגרת לחיים בקהילה עבור בוגרים עם צרכים מיוחדים בתפקוד בינוני - גבוה. למערך הדיור דרושים מתנדבים להעברת הפעלה / סדנא לבוגרים עם צרכים מיוחדים. ההתנדבות כוללת הגעה להוסטל והעברת הפעלה בתחומים שונים, כגון: אקטואליה, חידון, שירה בציבור, משחק, אמנות, מוזיקה, בישול ועוד. ההתנדבות מתקיימת בימים א-ה, בין השעות 16:00-20:00 למשך הפעלה של כשעה. ניתן להעביר הפעלה חד פעמית או סדנא בעלת מספר מפגשים. רלוונטי גם בקיץ.
מיקום הפרויקט: מספר הוסטלים בכרמיאל כרמיאל
אודות מערך דיור קשר הפרחים - כרמיאל
חברת קשר (קידום שירותים חברתיים בע"מ) הוקמה בשנת 1994 מתוך אהבה ודאגה לילדים, מקרבה של משפחה שאיבדה את היקר לה מכל והחליטה להתחזק ולהשתקם באמצעות נתינה לילדים ולאנשים בעלי צרכים מיוחדים. החברה הוקמה גם מתוך קשר מיוחד, קשר בין יעקב גבע, איש חינוך, להנרי דכוור, איש כלכלה ושיקום. חברת קשר מספקת פתרונות דיור בקהילה לאוכלוסיות מיוחדות. הדגש הוא על דיור איכותי, אהבה ושמחת חיים, שילוב בקהילה וצוות מקצועי מתחומים שונים, תוך שיתוף פעולה עם משרד העבודה והרווחה והרשויות המקומיות. החברה החלה את פעילותה כזכיינית משרד הרווחה, אגף מש"ה.